รัสเซียผลิตน้ำมันเดือนก.ย.สูงสุดเป็นประวัติการณ์ 11.1 ล้านบาร์เรล/วัน
รัสเซียผลิตน้ำมันเดือนก.ย.สูงสุดเป็นประวัติการณ์ 11.1 ล้านบาร์เรล/วัน
3 ต.ค. 2559

กระทรวงพลังงานรัสเซีย เปิดเผยว่า ตัวเลขปริมาณการผลิตน้ำมันของรัสเซียในเดือนก.ย.พุ่งสูงสุดเป็นประวัติการณ์อยู่ที่ 11.1 ล้านบาร์เรลต่อวัน คิดเป็นอัตราที่เพิ่มขึ้นต่อเดือน 4% สูงสุดนับตั้งแต่ปี 2534
โดยในช่วงปลายเดือนก.ย.ที่ผ่านมา กลุ่มประเทศผู้ส่งน้ำมันออกหรือโอเปก มีมติเบื้องต้นที่จะลดกำลังการผลิตลงไปอยู่ที่ 32.5 – 33 ล้านบาร์เรลต่อวัน
นายอเล็กซานเดอร์ โนวัก รัฐมนตรีพลังงานรัซเซีย กล่าวว่า “รัสเซียจะพิจารณาข้อเสนอต่างๆอย่างรอบคอบ แต่จุดยืนของรัสเซียคือการตรึงการผลิตน้ำมันให้อยู่ในระดับปัจจุบัน”
ทั้งนี้ การประชุมของกลุ่มโอเปกได้ข้อสรุปขั้นต้นหลังจากที่ประเทศสมาชิกได้จัดการประชุมนอกรอบที่เมืองแอลเจียร์ ประเทศแอลจีเรีย เมื่อวันที่ 26-28 ก.ย. ที่ผ่านมา โดยรัสเซียได้เข้าร่วมการประชุมครั้งนี้ด้วยเช่นกัน